section_heading: Osobine i svojstva
paragraph_text: Zlatotopka je jako oksidacijsko otapalo, tj. smjesa kiselina u kojoj se otapaju zlato, platina i paladij.<br /> Sastoji se od jednoga obujamnoga dijela koncentrirane dušične kiseline (HNO<sub>3</sub>) i triju dijelova koncentrirane klorovodične kiseline (HCl).<br /> Zbog vrlo jakog oksidirajućeg djelovanja koristi se za otapanje plemenitih metala (osim srebra s kojim tvori netopljivi klorid). Upotrebljava se za izdvajanje zlata, srebra i platinskih metala iz anodnog mulja preostala nakon elektrolitske rafinacije nikla i bakra.